**Tisztelt Polgármester Úr / Polgármester Asszony!**

Magyarország Kormánya a kistelepülések hátrányainak mérséklése, a népességcsökkenés megállítása és az életminőség javítása céljából indította el 2019-ben a Magyar Falu Programot, amely a helyi életminőséget javító pályázati rendszeren, a falusi CSOK-on, a falusi útalapon és a falvakban működő vállalkozások támogatásán keresztül fejti ki hatását a falvainkban élő honfitársaink mindennapi életére.

Magyarország Kormányának döntése alapján 2022-ben 1630 db, a Magyar Nemzeti Vagyonkezelő Zrt. (a továbbiakban: MNV Zrt.) tulajdonosi joggyakorlásában lévő ingatlan (ingatlanhányad) kerülhetett az 5000 lélekszám alatti települési önkormányzatok tulajdonába, hozzájárulva ezzel a települések fejlődéséhez.

A Magyar Falu Program támogatási rendszere 2023-ban folytatódott az 5000 fő alatti lakosságszámú települések számára, valamint a Magyar Falu Program mintájára, annak támogatási céljaival összhangban az 5 és 15 ezer közötti lélekszámú települések számára.

A Magyar Falu Program támogatási rendszere így egy újabb elemmel bővült, és a Kormány döntése alapján 2024. július 1. napjával összesen 1886 db, az MNV Zrt. és a 2024. december 31. napjával megszűnt Maradványvagyon-hasznosító Zrt. tulajdonosi joggyakorlásában lévő ingatlan (ingatlanhányad) kerülhetett az 5000 lélekszám alatti, valamint a 5 és 15 ezer közötti lélekszámú települési önkormányzatok tulajdonába.

Az ingatlanok tulajdonjogának átruházása az önkormányzatok részére egy olyan egyedülálló lehetőséget jelent, amelyen keresztül nem csak az önkormányzat vagyona gyarapszik, hanem azok közösségi célra történő hasznosítására is lehetőség nyílik**. 2025-ben ezért a program folytatódik az 5 és 5000 fő alatti települések számára.**

**Az idei évben az állami tulajdonú ingaltanok mellett, egyes közvetlen vagy közvetett többségi állami tulajdonú gazdasági társaságok kizárólagos tulajdonában álló, a felmérés időpontjában nem hasznosított, lakóépületet vagy nem lakás céljára szolgáló épületet tartalmazó, feladatellátáshoz nem szükséges, azonban helyi szinten gyakorlati használati potenciállal rendelkező ingatlan tulajdonba adásának elvi lehetősége nyílik meg, mely útján az állam hozzá kíván járulni a települések fejlődéséhez.**

Kérjük, hogy a jelen megkeresés 1-4. mellékletét képezőösszesítő táblázatokban feltüntetett – a Magyar Falu Program keretében felajánlott és előzetesen alkalmasnak ítélt – ingatlanok körét szíveskedjenek áttekinteni, és **2025. június hónap 12. napjáig írásban nyilatkozni** arról, hogy az ingatlanok, ingatlanhányadok tulajdonjogának ingyenes megszerzésének lehetőségével önkormányzatuk kíván-e élni.

**Az igényérvényesítést képviselő-testületi döntéssel szükséges alátámasztani.**  A képviselő-testületi határozat lehetséges – de formailag nem kötelező – mintája az MNV Zrt. honlapján, az ingyenes tulajdonba adással kapcsolatos információk között található (<https://www.mnv.hu/ingatlan_portfolio/eljarasi_dokumentumok/ingyenestulajdonbaadas/ingyenes_atruhazas/tajekoztatas/ingyenes-atruhazassal-kapcsolatos-tajekoztato> ).

Fentiekkel összefüggésben felhívjuk szíves figyelmét, hogy a tulajdonátruházás elvi lehetősége nem kizárólag jelen levél mellékleteiben szereplő *ingatlanok összességére áll* fenn, azaz a felajánlásban szereplő egyes ingatlanok tekintetében **önállóan is van lehetőség nyilatkozni**.

Tájékoztatom, hogy az MNV Zrt. illetve az érintett gazdasági társaságok – vagyongazdálkodási és egyéb szempontokra figyelemmel – folyamatosan vizsgálják az előzetesen kiajánlásra kerülő ingatlanok körét, így amennyiben megállapítható, hogy a kiajánlásra került – és önkormányzatuk által a jelen levelünkben foglaltak szerint igényelt – valamely ingatlan átadására a későbbiekben a döntéshozó részére nem tehető javaslat, az MNV Zrt. arról tájékoztatja önkormányzatukat.

Jelezni kívánjuk továbbá azt is, hogy az ingatlanok mindenkori aktuális természetbeni állapotuk szerint kerülhetnek átadásra, azaz a Magyar Államot, és az MNV Zrt.-t, illetve az érintett gazdasági társaságokat semmilyen rendezési, kiürítési, vagy egyéb kötelezettség nem terheli.

**A felajánlás természetesen egy elvi lehetőség – amellyel minden 5 és 5000 fő alatti lakosságszámmal rendelkező település élhet, amelynek területén az érintett szervezetek által előzetesen kiválasztott ingatlan található.** Továbbá tájékoztatjuk, hogy az előzetes elképzelés alapján egyedi feltételek és rendelkezések mellett kerülne sor az ingatlanok átruházására, azzal, hogy a jelen megkeresés 2-4. sz. mellékletében szereplő, önkormányzati igénnyel érintett átadható ingatlanok esetében a tulajdonátadást az érintett gazdasági társaság és a Magyar Állam közötti tulajdonjog átruházás kell, hogy megelőzze.

Amennyiben valamely adatlapon részletezett ingatlant érintően kérdése merülne fel, azt küldje meg az MNV Zrt. részére az **[MFPingatlan@mnv.hu](mailto:MFPingatlan@mnv.hu)** e-mail címre, azonban kérjük, hogy az érintett ingatlan jellege, természetbeli állapota tekintetében önkormányzatuk helyben is tájékozódjon.

Kérjük, hogy válaszát a jelen levelünkhöz mellékelt nyilatkozat kitöltésével és aláírásával, valamint az igénylésről hozott képviselő-testületi határozat egyszerű másolatának hivatali kapun keresztül történő visszaküldésével adja meg.

Bízva abban, hogy a jelen kezdeményezéssel is hozzájárulhatunk Önkormányzatuk céljainak megvalósításához, várjuk szíves visszajelzését.

Polgármesteri munkájához további sok sikert és jó egészséget kívánunk!

Budapest, 2025. május 12.

Tisztelettel:

|  |  |
| --- | --- |
| …………………… | …………………… |
| **Gyopáros Alpár** | **dr. Lakner Zsuzsa** |
| Modern Települések Fejlesztéséért felelős kormánybiztos | Magyar Nemzeti Vagyonkezelő Zártkörűen működő Részvénytársaság  vezérigazgató |

1. *számú melléklet*

**A Magyar Állam tulajdonában álló ingatlanok összesítő listája**

1. *számú melléklet*

**A közvetlen vagy közvetett többségi állami tulajdonú gazdasági társaságok tulajdonában álló ingatlanok összesítő listája**

1. *számú melléklet*

**Az MBH Bank Nyrt. tulajdonában álló – korábbi takarékszövetkezeti - ingatlanok összesítő listája**

1. *számú melléklet*

**A Magyar Posta Zrt. tulajdonában álló ingatlanok összesítő listája**

1. *számú melléklet*

**NYILATKOZAT**

***– a Magyar Falu Program keretében felajánlott ingatlanok önkormányzati tulajdonba kerülésének támogatásáról –***

Alulírott ……………………..................., a …………… Önkormányzata (székhely: …, adószám: …; azonosító: …; törzsszám: …; statisztikai számjel: …, a továbbiakban: Önkormányzat) képviseletében, ezúton

**n y i l a t k o z o m,**

hogy a Magyar Falu Program támogatásának keretében az Önkormányzat részére ingyenes tulajdonba adásra felajánlott ingatlanokat az Önkormányzat megvizsgálta, azok önkormányzati tulajdonba kerülését támogatom.

Az „A Magyar Falu Program keretében felajánlott ingatlanok összesítő listája” című, az … iktatószámú listában szereplő valamennyi **ingatlan (ingatlani hányad)** (a továbbiakban: Ingatlanok) **összességének Önkormányzati tulajdonba adását kezdeményezem.**

*vagy*

Az „A Magyar Falu Program keretében felajánlott ingatlanok összesítő listája” című, az … iktatószámú listában szereplő alábbi **ingatlanok (ingatlani hányad)** (a továbbiakban: Ingatlanok) **Önkormányzati tulajdonba adását kezdeményezem.**

*… (település) … (fekvés) … (helyrajzi szám) … (tulajdoni hányad) … (megnevezés)*

Az Ingatlanok Önkormányzati tulajdonba kerülésének lehetősége a képviselő-testülettel egyeztetésre került.

A képviselő testület a kezdeményezést a … számú határozattal elfogadta. A határozat kivonatát/másolatát mellékelten megküldöm.

Kelt:

……………………………….   
*(aláírás)*

…………………. Önkormányzata

képviseli: ……………….……………  
*(név)*

…………………..   
*(titulus)*